IT teemal on mul veel kaks asja öelda: IT-inimesed on üldjuhul laisad ja nutikad. See tähendab seda, et nad unistavad suure osa ajast sellest, kuidas saaks ühe või teise asja ära optimiseerida ja automatiseerida. Kui sa tahad telefonis igapäevast kasutajatuge pakkuda andmete sisestamisel, selle asemel, et nuputada välja nõks, kuidas kasutaja oma exceli failid ühe pauguga andmebaasi saaks viia - siis on sul veidi arengut IT alal. Lisaks analüütilisele mõtlemisele ja  soovile mugavamalt elada, on peaaegu igas IT-inimeses lisaks nohiku mugavusele suur kogus hipit. Sageli paistab sellest isegi nurgake paksu kesta alt välja ja avaldub näiteks õllelembuses või matkamises või milleski taolises. Sageli hoopis rohkem, kui need kes ennast tõega hipideks tunnistavad. Nagu näiteks kunstnikud, disainerid, tõlgid, filoloogid või u(s/d)uteadlased või klassikalised hipid. Need viimased on sageli, no offence, lihtsalt browni liikumises olevad inimesed, kes ei tea kes nad on ja miks nad  on ja see jäirib neid kohutavalt ning (võib) viib meelemürkideni ja lõpuks kodutuksjäämiseni. Neil on meelerahu säilitamiseks siis tavaliselt kaitsemehanism ajus, mis kordab neile, et materjaalsed väärtused ja kodu on tõsiselt vabale hingele koormav.